La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la reunió duta a terme el dia 17 de juny de 2011, ha adoptat l'Acord que es transcriu a continuació, d'acord amb el que estableix l'article 33.2 de la Llei orgànica del Tribunal Constitucional.
Barcelona, 14 de juliol de 2011
de la Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat en relació amb el Decret legislatiu 3/2010, de 5 d'octubre, per a l'adequació de normes amb rang de llei a la Directiva 2006/123/CE, del Parlament i del Consell, de 12 de desembre de 2006, relativa als serveis al mercat interior.
La Subcomissió de Seguiment Normatiu, Prevenció i Solució de Conflictes de la Comissió Bilateral Generalitat-Estat, en la seva reunió feta el dia 17 de juny ha adoptat l'Acord següent:
—1 De conformitat amb les negociacions prèvies mantingudes, ambdues parts coincideixen a entendre solucionades les discrepàncies competencials suscitades respecte dels articles 56 i 82 del Decret legislatiu 3/2010, de 5 d'octubre, per a l'adequació de les normes amb rang de llei a la Directiva 2006/123/CE, del Parlament i del Consell, de 12 de desembre de 2006, relativa als serveis al mercat interior, partint dels compromisos següents:
a) De la recta interpretació de l'article 56 del Decret legislatiu 3/2010, de 5 d'octubre, pel qual es modifica l'article 5 de la Llei 9/2000, de 7 de juliol, de regulació de la publicitat dinàmica a Catalunya, resulta que la publicitat dinàmica a què es refereix l'esmentat article 5.2 —de conformitat amb el previst a l'article 1.2.a) de la mateixa Llei 9/2000—, és aquella que es posa en pràctica en zones de domini públic, en vies i espais lliures públics i en zones privades de concurrència o ús públic, i que el règim d'intervenció administrativa previst a l'esmentat article 5.2 no és d'aplicació a la modalitat de publicitat dinàmica prevista a l'article 2, apartat 1.e) de la referida Llei de Catalunya 9/2000, de 7 de juliol.
b) El Govern de la Generalitat de Catalunya promourà la modificació de l'article 55 de la Llei 13/2002, de 21 de juny, de turisme de Catalunya, mitjançant la incorporació en un projecte de llei d'un nou precepte que deixi sense efecte la redacció que va establir el 82 del Decret legislatiu 3/2010, de 5 d'octubre, a fi de precisar el seu sentit i la seva adequació plena al marc competencial vigent i amb l'objecte que l' article esmentat quedi redactat de la forma següent:
"Article 55-Requisits dels agents de viatges
Els i les agents de viatges que vulguin establir-se a Catalunya han de presentar davant de l'Administració de la Generalitat una declaració responsable del compliment dels requisits que s'estableixen en els apartats següents:
1.1 Els i les agents de viatges domiciliats a Catalunya han de presentar la declaració responsable del compliment de que:
1.1.a) Disposen d'un espai identificat d'atenció presencial al públic.
1.1.b) Disposen de les garanties a què es refereix l'article 7 de la Directiva 90/314/CEE del Consell, de 13 de juny de 1990, relativa als viatges combinats, les vacances combinades i els circuits combinats.
1.2 Els i les agents de viatges establerts en una altra comunitat autònoma o en un altre estat de la Unió Europea que vulguin obrir un establiment a Catalunya han de presentar la declaració responsable del compliment del requisit establert en l'apartat 1.1.a).
Els i les agents de viatges habilitats fora de l'àmbit de la Unió Europea que vulguin actuar a Catalunya sense obrir establiment, han de presentar la declaració responsable del compliment del requisit de l'apartat 1.1.b) i, en el cas que vulguin obrir un establiment a Catalunya, la declaració també ha d'acreditar el compliment del requisit previst en l'apartat 1.1.a). "
—2 Comunicar aquest Acord al Tribunal Constitucional als efectes previstos a l'article 33.2 de la Llei orgànica 2/1979, de 3 d'octubre, del Tribunal Constitucional, així com inserir el present Acord al Butlletí Oficial de l'Estat i en el Diari Oficial de la Generalitat de Catalunya.
Vicepresident tercer i ministre de Política Territorial